ร้านเซี่ยงจี๊เจ้าเก่า หรือ อู๋เซี่ยงจี๊ ตั้งอยู่ในซอยร่วมจิต ข้างบ้านพักผู้พิพากษา ร้านเปิดตั้งแต่เช้า ปิดตอนไหนไม่ทราบค่ะแต่น่าจะจนกว่าของจะหมด ลูกค้าแน่นร้านจนต้องยืนรอที่นั่งว่าง ร้านนี้ต้องจอดรถข้างทางนะคะ หาที่จอดค่อนข้างยาก

เมนูของที่นี่หลักๆ ก็คือเซี่ยงจี๊ สั่งได้นะคะว่าเอาหรือไม่เอาเครื่องชนิดไหนบ้าง ธรรมดา 60 พิเศษ 70 ข้าวเปล่า 10 บาท อาหารทานเล่นก็จะมีเกี๊ยวกุ้ง ลูกชิ้นทอด และอื่นๆ รสชาติของเซี่ยงจี๊อร่อยดีค่ะ น้ำซุปกลมกล่อม เครื่องในแต่ละอย่างมีคุณภาพดีๆ มาก เลือดหมูนิ่มสุดๆ แต่ที่ชอบเป็นพิเศษคือลูกชิ้นหมูสับค่ะ ลูกโตและหวานอร่อยมากๆ ให้ทานอีกสิบลูกก็ยังไหว

แนะนำเลยค่ะร้านนี้ วัตถุดิบเขาดีจริงๆ